b'\n_START_ARTICLE_\nPlaza de Espa\xc3\xb1a, Madrid\n_START_PARAGRAPH_\nPlaza de Espa\xc3\xb1a (\xc5\xa0panski trg) je velik trg in priljubljena turisti\xc4\x8dna to\xc4\x8dka, ki se nahaja v sredi\xc5\xa1\xc4\x8du Madrida, v \xc5\xa0paniji, na zahodnem koncu Gran Via. Na njem stoji spomenik Miguel de Cervantes Saavedra in je obrobljen z dvema najvidnej\xc5\xa1ima neboti\xc4\x8dnikoma Madrida. Tudi Palacio Real (Kraljeva pala\xc4\x8da, Madrid), je le kratek sprehod ju\xc5\xbeno od trga.\n_START_SECTION_\nCervantesov spomenik\n_START_PARAGRAPH_\nV sredi\xc5\xa1\xc4\x8du trga je spomenik \xc5\xa1panskemu pisatelju, pesniku in dramatiku Miguel de Cervantes Saavedra, ki sta ga zasnovala arhitekta Rafael Mart\xc3\xadnez Zapatero in Pedro Muguruza in kipar Lorenzo Coullaut Valera. Ve\xc4\x8dina spomenika je bila zgrajena med letoma 1925 in 1930, kon\xc4\x8dan pa je bil med letoma 1956 in 1957. Dokon\xc4\x8dal ga je Federico Coullaut-Valera Mendigutia, sin prvotnega kiparja._NEWLINE_Na stolpu, ki je del spomenika, je kamnita skulptura Cervantesa, ki gleda bronasta kipa Don Kihota in San\xc4\x8da Panse. Poleg stolpa sta \xc5\xa1e dve kamniti strukturi Don Kihotova prava ljubezen, ena kot preprosta kme\xc4\x8dka \xc5\xbeenska Aldonza Lorenzo in ena kot lepa, imaginarna Dulcinea del Toboso.\n_START_SECTION_\nOkoli\xc5\xa1ke zgradbe\n_START_PARAGRAPH_\nV bli\xc5\xbeini trga sta dve od najvi\xc5\xa1jih zgradb v Madridu 142 m visok Torre de Madrid (Madridski stolp), zgrajen leta 1957 in 117 m visok Edificio Espa\xc3\xb1a (\xc5\xa0panska zgradba), zgrajena leta 1953. ._NEWLINE_Tukaj stoji tudi Hi\xc5\xa1a Gallardo, zgrajena leta 1911, ki velja za enega od pomembnih primerov secesijske arhitekture v mestu.\n_START_SECTION_\nPostaja metroja\n_START_PARAGRAPH_\nPlaza de Espa\xc3\xb1a je tudi imepostaje podzemske \xc5\xbeeleznice, ki je locirana na vzhodnem koncu trga, in servisira linije 3 in 10, s prestopom na linijo 2. .\n_START_SECTION_\nZgodovina\n_START_PARAGRAPH_\nLeta 1808 je bilo obmo\xc4\x8dje del hriba Principe P\xc3\xado. To je bila ena izmed lokacij, ki so jih francoska strelska mo\xc5\xa1tva uporabljala za eksekucije zapornikov, zajetih v vstaji 2. maja.'